Umeå IK

**Umeå IK** () je profesionálny ženský futbalový klub so sídlom v meste Umeå na severe Švédska. V súčasnosti pôsobí v súťaži Elitettan, druhej najvyššej ženskej futbalovej lige vo Švédsku.

Na prelome tisícročí patril klub medzi najúspešnejšie ženské futbalové tímy na svete. V rokoch 2000 až 2008 získal sedem titulov majstra Švédska, štyrikrát vyhral Švédsky pohár (2001, 2002, 2003 a 2007) a dvakrát triumfoval v Lige majstrov žien UEFA (2003 a 2004). Do finále tejto súťaže sa prebojoval aj v rokoch 2002, 2007 a 2008. V tomto období pôsobilo v klube množstvo švédskych aj zahraničných hviezd, medzi nimi aj brazílska hviezda Marta.

Svoje domáce zápasy odohráva Umeå IK na štadióne Umeå Energi Arena (predtým známy ako Gammliavallen). Klubové farby sú čierna a žltá. Klub je pridružený k Västerbottens Fotbollförbund.

## História

Ženský futbalový tím Umeå IK vznikol ako súčasť viacšportového klubu založeného v roku 1917. Do ligových súťaží sa ženské družstvo zapojilo v roku 1985, keď začalo pôsobiť vo štvrtej švédskej lige. Už v roku 1986 tím postúpil do tretej divízie. V roku 1991 klub začal vyplácať hráčkam odmenu 35 švédskych korún za zápas a zaviedol pravidelnejší tréningový režim než väčšina ostatných ženských tímov v krajine, s cieľom vybudovať konkurencieschopné družstvo na európskej úrovni.

V roku 1996 sa Umeå IK prebojoval do najvyššej súťaže Damallsvenskan, no už v nasledujúcej sezóne z nej zostúpil. Do elitnej ligy sa opäť vrátil v roku 1998. Nasledujúce roky predstavovali najúspešnejšie obdobie v histórii klubu – počas deviatich sezón získal sedem majstrovských titulov (2000, 2001, 2002, 2005, 2006, 2007 a 2008).
Na Majstrovstvách sveta žien FIFA v roku 2003 tvorilo päť hráčok Umeå IK základnú zostavu švédskej reprezentácie, ktorá získala strieborné medaily. V roku 2004 podpísala s klubom zmluvu brazílska futbalistka Marta. V sezóne 2006 Damallsvenskan zostal tím v lige neporazený.

Po zisku posledného majstrovského titulu v roku 2008 začal klub postupne strácať svoju pozíciu. Viaceré kľúčové hráčky odišli a vedenie bolo nútené klub reorganizovať, aby sa v roku 2011 vyhlo bankrotu. Napriek týmto opatreniam sa nepodarilo negatívny vývoj zvrátiť a po náročnej sezóne 2016, počas ktorej klub istý čas pôsobil bez hlavného trénera, skončil Umeå IK na poslednom mieste a zostúpil do druhej ligy.Nasledujúce tri sezóny odohral klub v Elitettane, pričom v roku 2019 sa mu podarilo opäť postúpiť do Damallsvenskanu.

V sezóne 2020 Damallsvenskan však skončil na jedenástom mieste a po jedinom roku v najvyššej súťaži znovu zostúpil..

Krátko po skončení sezóny 2020 oznámil hlavný tréner Robert Bergström po štyroch rokoch v klube svoju rezignáciu.

V sezóne 2021 Elitettan sa Umeå IK podarilo vybojovať návrat medzi elitu, keď 9. októbra 2021 zvíťazil doma nad IF Brommapojkarna výsledkom 6 : 2 a zabezpečil si postup do 2022 Damallsvenskan. Dňa 5. novembra 2022 však klub opäť zostúpil z najvyššej súťaže.

## Ocenenia

* **[[Damallsvenskan]]** (Švédska asociácia žien)
** **Šampióni (7): ** 2000, 2001, 2002, 2005, 2006, 2007, 2008
* **[[Elitettan]]**
** **Víťazi (2): ** 2019, 2021
* **[[Švédsky pohár]]**
** **Víťazi (4): ** 2001, 2002, 2003, 2007
* **[[Švédsky Superpohár (ženy)|Švédsky Superpohár]]**
** **Víťazi (2): ** 2007, 2008
* **[[Liga majstrov žien UEFA]]**
** **Víťazi (2): ** 2003, 2004
** Druhé miesto (3) 2002, 2007, 2008

## Aktuálny tím

Naposledy aktualizované 27 január 2022.https://www.umeaik.se/truppen/

### Vyradené čísla

**6**  Malin Moström, Midfielder (1995–2006, 2007)

## Rekord v súťažiach UEFA
„Všetky výsledky (vonku, doma a súhrnne) uvádzajú gólový počet Umeå ako prvý.“

## Referencie

## Iné projekty

Kategória:Švédske futbalové kluby
Kategória:Futbal vo Švédsku